અપની મિટ્ટી, અપની ખુશ્બૂની ફીલિંગ આપતી ‘શુભ મંગલ સાવધાન’ના હીરો મુદિત શર્મા (આયુષ્માન ખુરાના)ને જેન્ટ્સને જ હોય એવો અમુક ટાઈપનો પ્રોબ્લેમ છે, જે એણે ગણતરીના દિવસોમાં થનારી પત્ની સુગંધા (ભૂમિ પેડણેકર) સાથે ડિસ્કસ કરી લીધો છે. વળી આ જેન્ટસ પ્રોબ્લેમ ઓછો હોય એમ એને નનામા કૉલ્સ આવે છે કે ‘બચ્ચુ, તને પેલો પ્રોબ્લેમ છે એની મને ખબર છે.’ આવો એક કૉલ સુગંધા રિસીવ કરે છે ને પેલા ચોપડાવે છેઃ ‘મુદિતને જેન્ટસનો પ્રોબ્લેમ છે તો છે. બોલ? સાલા, હવે પછી ફોન કર્યો છે તો ડાચું રંગી નાખીશ તારું, સમજ્યો?’ પછી ખબર પડે છે કે સામે છેડે તો એના પિતા જ છે. ડઘાઈ ગયેલી સુગંધા એમને પૂછે છેઃ